MICA

MICA je riadená strela krátkeho a stredného dosahu, ktorá je vhodná pre boj na krátku vzdialenosť (tzv. dogfight), ale aj na ničenie cieľov mimo vizuálnu vzdialenosť. Raketa bola vyvinutá európskou spoločnosťou MBDA a je schopná zasahovať ciele aj v prostredí silného elektronického rušenia. MICA je akronym z francúzskeho slovného spojenia "Missile d'Interception, de Combat et d'Autodéfense", t.j. raketa pre zachytenie, boj a sebeobranu.The world’s most effective air-to-air missiles 

 Vývoj 
V 80. rokoch začal vývoj striel MICA, ktoré mali nahradiť rakety krátkeho doletu R.550 Magic a rakety stredného doletu R.530. V roku 1996 bola zaradená do výzbroje Francúzskych vzdušných síl verzia MICA RF a o štyri roky neskôr aj verzia MICA IR.

 Konštrukcia a vlastnosti 
MICA je integrovaná do stíhacích lietadiel Mirage 2000, Rafale a Mirage F1. Ako raketa typu vzduch-vzduch, určená pre stíhacie lietadlá, je vyrábaná v dvoch verziách – MICA RF a MICA IR.  MICA RF (EM) je vybavená aktívnym radarovým systémom navádzania, zatiaľ čo Mica IR je navádzaná na cieľ pomocou infračerveného senzoru. Cieľové súradnice sú prenesené zo senzorov lietadla do riadiacej jednotky strely ešte pred vypustením. V úvodnej fáze letu je raketa navádzaná inerciálnym navigačným systémom, súradnice cieľa však môže pilot ešte upravovať prostredníctvom zabudovaného datalinku. V konečnej fáze preberá navádzanie rádiolokačný alebo infračervený systém rakety, umiestnený v hlavici. Vďaka meniteľnému vektoru ťahu a účinným riadiacim chvostovým plochám sa MICA vyznačuje vysokou manévrovateľnosťou. Pri manévrovaní je raketa schopná zniesť preťaženie až do výšky 50 g. MICA letí rýchlosťou Mach 4 a dokáže zasahovať ciele vo vzdialenosti . Strela je vybavená bezkontaktným, ale aj kontaktný zapaľovačom a trieštivo – trhavou bojovou časťou s hmotnosťou .

Dňa 11. júna 2007 predviedli dvaja francúzski piloti stíhačiek Rafale schopnosti strely MICA. Počas cvičenia dostali za úlohu, zbaviť sa nepriateľského lietadla približujúceho sa zo zadného sektora. Nepriateľ, v podobe dronu Aérospatiale C22, sa priblížil zo zadu na vzdialenosť niekoľkých námorných míľ a simuloval hrozbu pre prvého pilota. Jeho „dvojka“ (wingman) zamkol nepriateľský stroj na svojom radare a cieľové súradnice odoslal prostredníctvom datalinku Link 16 pilotovi prenasledovaného lietadla. Ten na základe týchto infromácií odpálil strelu MICA RF, ktorá uskutočnila ostrý obrat o 180o. Následne MICA dron úspešne zničila a dokázala, že za asistencie iného pilota je možné zostreľovať nepriateľské lietadlá aj tzv. streľbou cez rameno.Mica

Varianty
 MICA RF (EM) - raketa typu vzduch-vzduch, vybavená aktívny radarovým systémom navádzania.
 MICA IR - raketa typu vzduch-vzduch, vybavená infračerveným systémom navádzania.
 VL MICA RF - raketa typu zem-vzduch (vystreľovaná z nejakej pozemnej platformy), vybavená aktívny radarovým systémom navádzania.
 VL MICA IR - raketa typu zem-vzduch (vystreľovaná z nejakej pozemnej platformy), vybavená infračerveným systémom navádzania.
 VL MICA-M RF – protilietadlová raketa, vystreľovaná z námornej platformy a vybavená aktívny radarovým systémom navádzania. Takouto platformou sú korvety triedy Khareef Kráľovského námorníctva Ománu alebo korvety triedy Gowind Egyptského námorníctva.
 VL MICA-M IR - protilietadlová raketa, vystreľovaná z námornej platformy a vybavená infračerveným systémom navádzania. Takouto platformou sú korvety triedy Khareef Kráľovského námorníctva Ománu alebo korvety triedy Gowind Egyptského námorníctva.Mica Vertical Launch Short-Range Air-Defence System, France

 Používatelia 
 Egypt - Egyptské námorníctvo objednalo rakety VL MICA-M pre štyri korvety triedy Gowind. Egyptské vzdušné sily objednali rakety typu vzduch-vzduch MICA RF/IR ako súčasť výzbroje stíhacích lietadiel Rafale. Zo strany Egyptu išlo o prirodzenú reakciu na problémy, súvisiace so získaním moderných amerických striel typu vzduch-vzduch (AMRAAM). Egypt sa tak musel pri boji mimo vizuálnu vzdialenosť spoliehať len na zastarané AIM-7P Sparrow, ktoré boli integrované v ich stíhačkách F-16.Why the Rafale is a Big Deal for Egypt
 Francúzsko -  Francúzske vzdušné sily a Francúzske námorníctvo objednali celkovo 1110 striel Mica IR/RF, ktoré mali byť dodané do roku 2012.
 Grécko - v rokoch 2002 a 2004 objednalo celkovo 100 rakiet MICA RF/IR pre svoje stíhačky Mirage 2000-5.Hellenic Air Force Orders Mica and Scalp EG Missiles
 India - v roku 2012 objednali Indické vzdušné sily 450 striel MICA v hodnote 950 mil. EUR pre stíhačky Mirage 2000.
 Katar - objednal 150 striel MICA IR a 150 kusov MICA EM pre stíhacie lietadlá Mirage 2000 a Rafale.
 Maroko - objednalo rakety MICA pre svoje Mirage F1.
 Omán - Kráľovské námorníctvo Ománu objednalo rakety VL MICA-M pre korvety triedy Khareef.
 Spojené arabské emiráty - kúpili strely MICA pre svoje stíhacie lietadlá Mirage 2000.
 Taiwan - kúpil strely MICA pre svoje stíhacie lietadlá Mirage 2000.

 Referencie 

 Pozri aj 
AIM-120 AMRAAM
AIM-132 ASRAAM
AIM-9 Sidewinder
R-27
R-73

Kategória:Rakety vzduch-vzduch